Kø i morgentrafikken, efter en bilist i en personbil har påkørt en forankørende bil.

Fredags-trafikken gik ekstra langsomt her til morgen. I hvert fald hvis man skulle gennem Limfjordstunnellen. Der var nemlig kø på grund af et mindre færdselsuheld. En bilist i en personbil havde påkørt en forankørende bil. Der er ikke sket personskade ved uheldet. Efter 20 minutter var der igen fri passage, oplyser vagtchef Per Jørgensen fra Nordjyllands Politi. - Det var uheldigt, at det skete lige i morgentrafikken, siger han.